cyanic-selkie/wikianc huggingface dataset:
মারিয়োঁ কোতিয়ার
মারিয়োঁ কোতিয়ার (ফরাসি: Marion Cotillard; ; জন্ম: ৩০ সেপ্টেম্বর, ১৯৭৫) একজন ফরাসি অভিনেত্রী, গায়িকা ও গীতিকার এবং গ্রিনপিসের একজন পরিবেশবাদী। তিনি ফরাসি চলচ্চিত্র লা ভি অঁ রোজ (২০০৭) দিয়ে আন্তর্জাতিক অঙ্গনে পরিচিতি লাভ করেন। তিনি একবার করে একাডেমি পুরস্কার, বাফটা পুরস্কার, গোল্ডেন গ্লোব পুরস্কার, দুইবার সেজার পুরস্কার, এবং একবার করে লুমিয়ের পুরস্কার ও ইউরোপীয় চলচ্চিত্র পুরস্কার লাভ করেন। ১৯৯৩ সালে থেকে আজ পর্যন্ত তিনি প্রায় ৫০টি চলচ্চিত্রে অভিনয় করেছেন ও টেলিভিশন অনুষ্ঠানে অংশ নিয়েছেন। ২০০৮ সাল থেকে তিনি 'লেডি ডিওর' হাতব্যাগের পণ্যদূত। তিনি ২০১০ সালে ফ্রান্সের অর্দ্রে দে আর্তস এৎ দে লেত্রেসের নাইট উপাধি লাভ করেন এবং ২০১৬ সালে অফিসার হিসেবে তার পদোন্নতি হয়। ২০১৪ সালে তাকে "একবিংশ শতাব্দীর সর্বোচ্চ ব্যাংক-ব্যালেন্স সমৃদ্ধ ফরাসি অভিনেত্রী" হিসেবে উল্লেখ করা হয়। দ্য ডেইলি টেলিগ্রাফের রবি কলিন তার চোখ এবং মুখের অভিব্যক্তি দিয়ে আবেগ প্রকাশ করার সামর্থ্য সম্পর্কে বলেন, "আমাদের সময়ের সেরা নির্বাক চলচ্চিত্র অভিনেত্রী"। ২০১৬ সালে তিনি ফ্রান্সের সর্বোচ্চ সম্মান লেজিওঁ দনরের নাইট উপাধিতে ভূষিত হন।
অভিনয় পরিবারে জন্ম হওয়ায়, শিশু বয়স থেকেই কোতিয়ার মঞ্চে অভিনয় শুরু করেন। উন্নতির ধাপে, কিশোরী বয়সে একপর্যায়ে তিনি টেলিভিশন ও পরবর্তীকালে চলচ্চিত্রে অভিনয় শুরু করেন। কোতিয়ারের প্রথম ইংরেজি ভাষার কাজ ছিল ১৯৯৩ সালে হাইল্যান্ডার টেলিভিশন ধারাবাহিকে অভিনয়। তার চলচ্চিত্রে অভিষেক হয় লহিস্তোইরে দু গার্সোঁ কুই ভোলাইত কোঅন লেমব্রাসে (১৯৯৪) এবং তার প্রথম প্রধান চরিত্রে টেলিভিশন চলচ্চিত্রে অভিনয় ছিল ক্লোই (১৯৯৬)। ১৯৯০-এর শেষ দিকে তিনি ফরাসি চলচ্চিত্রের উল্লেখযোগ্য মুখ হয়ে ওঠেন। সে সময় তিনি যে সকল চলচ্চিত্রে অভিনয় করেন, তার মধ্যে আছে, পরিচালক আর্নল্ড ডেসপ্লেচিনের মাই সেক্স লাইফ... অর হাও আই গট ইনটু এন আর্গুমেন্ট (১৯৯৬) এবং ট্যাক্সি (১৯৯৮)। ট্যাক্সি চলচ্চিত্রের জন্য তিনি সবচেয়ে সম্ভাবনাময় অভিনেত্রী বিভাগে সেজার পুরস্কারের মনোনয়ন লাভ করেন। তার হলিউডে অভিষেক হয় টিম বার্টন পরিচালিত বিগ ফিশ (২০০৩) চলচ্চিত্র দিয়ে।
২০০৩ সালের পর থেকে কোতিয়ার ফরাসি এবং ইংরেজি ভাষার মূলধারার এবং আর্ট-হাউজ প্রযোজনা প্রতিষ্ঠানের চলচ্চিত্রে অভিনয় করতে থাকেন এবং তার কাজের জন্য আন্তর্জাতিক স্বীকৃতি এবং পুরস্কার লাভ করেন। তিনি উন লং দিমাঞ্চে দ ফিয়াসাঁইয়েস (২০০৪) ছবিতে তিনা লমবার্দি চরিত্রের অভিনয়ের জন্য শ্রেষ্ঠ পার্শ্ব অভিনেত্রী বিভাগে তার প্রথম সিজার পুরস্কার লাভ করেন। ২০০৭ সালে ফরাসি গায়িকা এদিত পিয়াফের জীবনীমূলক লা ভি অঁ রোজ ছবিতে তার ভূমিকার জন্য শ্রেষ্ঠ অভিনেত্রী বিভাগে তিনি তার দ্বিতীয় সেজার পুরস্কার লাভ করেন, এবং শ্রেষ্ঠ অভিনেত্রী বিভাগে বাফটা পুরস্কার, গোল্ডেন গ্লোব পুরস্কার, লুমিয়ের পুরস্কার, একাডেমি পুরস্কার লাভ করেন। ২০১৭ সাল পর্যন্ত তিনিই একমাত্র অভিনেত্রী যিনি ফরাসি ভাষার চলচ্চিত্রে অভিনয়ের জন্য একাডেমি পুরস্কার লাভ করেছেন এবং ছয়জন অভিনয়শিল্পীর মধ্যে দ্বিতীয় যিনি বিদেশি ভাষার চলচ্চিত্রে অভিনয়ের জন্য এই পুরস্কার লাভ করেছেন। সঙ্গীতধর্মী নাইন (২০০৯) চলচ্চিত্রটি তাকে তার দ্বিতীয় গোল্ডেন গ্লোব পুরস্কারের মনোনয়ন এনে দেয়। পরবর্তীতে তিনি মাইকেল মানের পাবলিক এনিমিস (২০০৯) ছবিতে বিলি ফ্রেচেত চরিত্রে এবং ক্রিস্টোফার নোলানের থ্রিলারধর্মী ইনসেপশন (২০১০) ছবিতে মাল চরিত্রে অভিনয় করেন।
প্রারম্ভিক জীবন
কোতিয়ার ১৯৭৫ সালের ৩০ সেপ্টেম্বর ফ্রান্সের প্যারিসে জন্মগ্রহণ করেন। তিনি ওরলিন্সে হৈ-হুল্লোড়পূর্ণ এবং সৃজনশীল একটি পরিবারে বেড়ে ওঠেন। তার পিতা জঁ-ক্লোদ কোতিয়ার একজন মূখাভিনেতা এবং অভিনয় শিক্ষক। তিনি ২০০৬ সালে শ্রেষ্ঠ পরিচালনার জন্য মলিয়ে পুরস্কার জয় করেন। তিনি ব্রিটন বংশোদ্ভূত। কোতিয়ারের মাতা নিসিমা থেইয়াদ একজন অভিনেত্রী এবং নাট্য শিক্ষক। তিনি কাবিল বংশোদ্ভূত। কোতিয়ারের দুই জমজ ছোট ভাই রয়েছে। তাদের নাম কোয়েন্টিন এবং গিউয়ামে। গিউয়ামে একজন চিত্রনাট্যকার ও পরিচালক। কোতিয়ার তার শৈশব থেকে অভিনয় শুরু করেন এবং তার পিতার পরিচালনায় একটি মঞ্চনাটকে অভিনয় করেন।
ব্যক্তিগত জীবন
১৯৯০ এর দশকের শেষের দিকে ফরাসি অভিনেতা জুলিয়েন রাসামের সাথে তার সম্পর্ক ছিল। ২০০০ থেকে ২০০৫ সাল পর্যন্ত তার ফরাসি অভিনেতা স্টিফেন গুইরিন-তিলির সাথে সম্পর্ক ছিল। তারা একত্রে কোয়েল্কোস জোর্স দে ত্রোপ (২০০০) ও হেউরেউস (২০০১) স্বল্পদৈর্ঘ্য চলচ্চিত্র এবং লে রেদোতেবলস (২০০১) টেলিভিশন ধারাবাহিক, এবং ২০০৫ সালে পূর্ণদৈর্ঘ্য চলচ্চিত্র কাভালকেড ও এদি-এ অভিনয় করে। ফরাসি গায়ক সিনক্লেরের সাথে ২০০৫ থেকে ২০০৭ সাল পর্যন্ত তার প্রেমের সম্পর্ক ছিল।
২০০৭ সালের অক্টোবর থেকে ফরাসি অভিনেতা ও পরিচালক গুইয়ামে কানেতের সাথে তার সম্পর্ক রয়েছে।  তারা ১৯৯৭ সাল থেকে বন্ধু ছিলেন, এবং ২০০৩ সালে একত্রে প্রথম জেউঁ দেফান্তস ছবিতে অভিনয় করেন। একটি প্রচলিত ভুল ধারণা হল তারা বিবাহিত, কিন্তু তা নয়। কোতিয়ারকে তার বাম হাতে একটি হিরার সোলিটার পড়তে দেখা যায়, যা কানেতের দেওয়া একটি উপহার এবং তারা বাগদত্তাও নন। ২০১৪ সালে তিনি কানেতের সাথে তার বিয়ের কথা অস্বীকার করেন, বরং তিনি সাক্ষাৎকারে তাকে "আমার ছেলে বন্ধু" বলে উল্লেখ করেন।    ২০১১ সালে তাদের প্রথম সন্তান, একটি পুত্র, জন্মগ্রহণ করে এবং ২০১৭ সালে তাদের দ্বিতীয় সন্তান, একটি কন্যা, জন্মগ্রহণ করে।
চলচ্চিত্রের তালিকা
২০১৭ সাল পর্যন্ত, কোতিয়ার অভিনীত চলচ্চিত্রসমূহ বিশ্বব্যাপী বক্স অফিসে ৩ বিলিয়ন মার্কিন ডলার আয় করেছে।
পুরস্কার ও মনোনয়ন
মারিয়োঁ কোতিয়ার একবার করে একাডেমি পুরস্কার, বাফটা পুরস্কার, গোল্ডেন গ্লোব পুরস্কার, দুইবার সেজার পুরস্কার, এবং একবার করে লুমিয়ের পুরস্কার ও ইউরোপীয় চলচ্চিত্র পুরস্কার লাভ করেন।
কিরিল মেদভিদেভ
কিরিল মেদভিদেভ (Кирилл Феликсович Медведев; জন্ম ১৯ জুন ১৯৭৫) একজন সোভিয়েত এবং রুশ কর্মী, সঙ্গীতশিল্পী এবং লেখক। লক্ষণীয়ভাবে, ২০০৪ সালে তিনি তার সমস্ত কাজের স্বত্ব ছেড়ে দিয়েছিলেন।
জীবনী
কিরিল মেদভিদেভ ফেলিকসভিচ ১৯৭৫ সালের ১৯ জুন মস্কোয় জন্মগ্রহণ করেন। তার পিতা ফেলিক্স মেদভিদেভ ছিলেন একজন সাংবাদিক। তার পরিবারের অনেকেই বামপন্থী রাজনীতির সাথে যুক্ত ছিলেন। ১৯৯২ থেকে ১৯৯৫ সাল পর্যন্ত মস্কো স্টেট ইউনিভার্সিটির ইতিহাস বিভাগে তিনি অধ্যয়ন করেছিলেন।
লেখক
বাম|থাম্ব|১০ জুন, ২০১৮, মস্কোতে একটি সমাবেশে "দমন ও নিরস্ত্রীকরণ ব্যতীত মুক্ত রাশিয়ার জন্য" উপস্থিত গিটার হাতে ২০০০ সালে, তিনি গোর্কি সাহিত্য ইনস্টিটিউট থেকে স্নাতক হন। তিনি রাশিয়ান জার্নাল, নেজাভিসিমায়া গেজেটা এবং বুলেটিন লিটারারি লাইফ অফ মস্কো প্রভৃতি পত্রিকাতে নিবন্ধ এবং রিভিউ প্রকাশ করেছিলেন। তিনি আধুনিক ইংরেজি ভাষার সাহিত্যের বেশ কয়েকটি বই অনুবাদ করেছেন (চার্লস বুকোস্কির দুটি বই: উপন্যাস "নারী" এবং কবিতার সংগ্রহ "দ্য পিপিং লেডি") ।
২০০২ সালে, মেদভিদেভের কবিতাগুলো আন্দ্রেই বেলি পুরস্কারের সংক্ষিপ্ত তালিকার "কবিতা" বিভাগে মনোনীত হয়েছিল। ২০০৮ সালে, তিনি "মুক্ত মার্কসবাদী প্রকাশনা" (রূশ) স্থাপন করেছিলেন। তিনি এই প্রকাশনার মাধ্যমে তার লেখা প্রকাশ করতেন। "ইট'স নো গুড" (এটা ভালো নয়) (কবিতা, প্রবন্ধ) মেদভিদেভের কবিতা, প্রবন্ধ এবং অন্যান্য কর্মকাণ্ডের ইংরেজিতে প্রকাশিত প্রথম রচনা। এটি ২০১২ সালে এন+১ / আগলি ডাকলিং প্রেসে দ্বারা প্রকাশিত হয়েছিল। সেখানে তিনি মূলধারার কবিদের মধ্যে তার দৃষ্টিকোণকে "রাজনীতি ও সংস্কৃতির মধ্যে সংযোগ" হিসেবে বর্ণনা করেছেন। একইসাথে বিদ্যমান রাষ্ট্র ব্যবস্থাকে চ্যালেঞ্জ করার জন্য তার সকল কাজের স্বত্ব বা তার কাজের স্বীকৃতি প্রত্যাখ্যান করা কীভাবে শিল্পের একটি মৌলিক অংশ তা বর্ণনা করেছেন।
"একজন শিল্পীর এই সমাজ ব্যবস্থায় অংশ নেওয়ার অর্থ হল এই ব্যবস্থাকে সমর্থন এবং উত্সাহিত করা, এমনকি যদি সে নিজেকে "বিশুদ্ধ শিল্প মতাদর্শ এবং রাজনীতির বাইরে"-এই ধারণা দিয়ে ন্যায্য বলে, তাহলেও।"
- কিরিল মেদভেদেভ ২০১২ সালের ৪ঠা ডিসেম্বরে, তিনি বিকল্প পুরস্কার "রাশিয়ান অ্যাক্টিভিস্ট আর্ট"-এ দ্বিতীয় পুরস্কার জয়লাভ করেছিলেন। এটি তিনি "জেইভারভ সেন্টার ফর কন্টেম্পোরারি আর্ট" (সমসাময়িক শিল্পের জন্য জেইভারভ কেন্দ্র) থেকে গ্রহণ করেছিলেন।
২০১৪ সালে, "হাইক টু দ্য সিটি হল" বইটির জন্য "কবিতা" বিভাগে আন্দ্রেই বেলি পুরস্কার জয়লাভ করেছিলেন। ২০১৭ সালে সমালোচক লেভ ওবরিন তাকে আধুনিক রাশিয়ান কবিদের মধ্যে বিদেশে সবচেয়ে বিখ্যাত বলেছিলেন।
সঙ্গীতশিল্পী
মেদভিদেভ মস্কোতে ২০১০ সালে প্রতিষ্ঠিত "আর্কাদি কটস ব্যান্ড" নামে দাঙ্গা লোক দলে গান এবং গিটার বাজান। এই দলটির নাম রুশ সমাজতান্ত্রিক কবি আর্কাদি কটসের নামে নামকরণ করা হয়েছে।
সক্রিয়তা
তিনি সমাজতান্ত্রিক আন্দোলন "ফরওয়ার্ড"- এর একজন সদস্য ছিলেন। পরে সংগঠনটি রুশ সমাজতান্ত্রিক আন্দোলনের সাথে যুক্ত হয়ে যায়। ২০১৭ সালে মেদভিদেভ ঘোষণা করেছিলেন যে তিনি মেশচানস্কি জেলার পৌর নির্বাচনে অংশ নেবেন। ২০১৭ সালের ১২ সেপ্টেম্বরে, তিনি দলের ফেসবুক পাতায় ঘোষণা করেন যে তিনি প্রায় ১১% ভোট পেয়েছিলেন (৩৭৯ ভোট) কিন্তু নির্বাচিত হননি।
ইউনাইটেড স্টেটস ডিপার্টমেন্ট অব এনার্জি
ইউনাইটেড স্টেটস ডিপার্টমেন্ট অব এনার্জি (ডিওই) মার্কিন যুক্তরাষ্ট্র সরকারের একটি মন্ত্রিপরিষদ পর্যায়ের বিভাগ। এর দায়িত্ব হলো রাষ্ট্রের নিউক্লিয় অস্ত্র কর্মসূচী, মার্কিন যুক্তরাষ্ট্রের নৌবাহিনীর জন্য নিউক্লিয় রিঅ্যাক্টর তৈরি, শক্তি সংরক্ষণ, শক্তি সম্পর্কিত গবেষণা, তেজস্ক্রিয় বর্জ্য ব্যবস্থাপনা। ভৌত বিজ্ঞান গবেষণায় মার্কিন যুক্তরাষ্ট্রের যেকোনো ফেডারেল অ্যাজেন্সির চেয়ে ডিওই বেশি পৃষ্ঠপোষকতা করে।
ইতিহাস
১৯৪২ সালে দ্বিতীয় বিশ্বযুদ্ধ চলাকালে মার্কিন যুক্তরাষ্ট্র ম্যানহাটন প্রকল্প শুরু করে, যেটি ছিল পারমাণবিক বোমা তৈরির প্রকল্প। যুদ্ধের পর এই প্রকল্পের ভবিষ্যত নিয়ন্ত্রণের জন্য অ্যাটমিক এনার্জি কমিশন গঠিত হয়।
সুবিধাসমূহ
Other major DOE facilities include:
ইকলস পেনেলপ
ইকলস পেনেলপ হল স্যাটারনিডাই পরিবারের একটি মথ। এটি ইকুয়েডর সহ দক্ষিণ আমেরিকায় পাওয়া যায়। ১৭৭৫ সালে ক্রেমার এর বর্ণনা দেন।
এদের পাখার দৈর্ঘ্য ১৮৫ মিমি পর্যন্ত হতে পারে।
লার্ভা ওক গাছ থেকে খাবার খায়।
মোজাফফর হোসেন (বগুড়ার রাজনীতিবিদ)
মোজাফফর হোসেন একজন বাংলাদেশী রাজনীতিবিদ। তিনি বগুড়া থেকে সংসদ সদস্য নির্বাচিত হয়েছিলেন। তিনি বাংলাদেশ সরকারের কৃষি ও বন প্রতিমন্ত্রী ছিলেন।
প্রাথমিক জীবন
মোজাফফর হোসেন বগুড়া জেলার শিবগঞ্জ উপজেলা আলিয়ারহাট গ্রামে ১৯৪৩ সালে জন্মগ্রহণ করেন। তার পিতা রহমত উল্লাহ।
রাজনৈতিক জীবন
ছাত্রজীবনে আওয়ামীলীগ নেতা আব্দুর রাজ্জাক ও আমির হোসেন আমু সাহেবের সুপারিশে ইন্টারমিডিয়েট পরীক্ষায় পাশ করার পর পাটকলের ক্যাশিয়ার হিসেবে চাকরি পান। তিনি ছাত্রজীবনে সরকারি আজিজুল হক কলেজ শাখায় ছাত্রলীগ থেকে এজিএস নির্বাচিত হন। ১৯৬৬ সালে বঙ্গবন্ধুর ছয় দফা আন্দোলনে সক্রিয় অংশগ্রহণ করেন।
তুই আমার রানি
তুই আমার রানি হল ভারত-বাংলাদেশ যৌথ প্রযোজনায় নির্মিত একটি চলচ্চিত্র, যেটি পরিচালনা করেছেন সজল আহমেদ ও পীযূষ সাহা। চলচ্চিত্রটিতে মুখ্য ভূমিকায় অভিনয় করেছেন সূর্য রুবেল দাস এবং মিষ্টি জান্নাত।
মোজাফফর হোসেন (বগুড়ার রাজনীতিবিদ)
রাজনৈতিক জীবন
২২শে নভেম্বর ১৯৭২ সালে যুবলীগ গঠিত হলে মোজাফফর হোসেন কেন্দ্রীয় যুবলীগের প্রতিষ্ঠাতা সদস্য হন ও বগুড়া জেলা যুবলীগের প্রতিষ্ঠাতা সভাপতি হিসেবে দায়িত্ব পালন করেন।
তুই আমার রানি
মুক্তি
চলচ্চিত্রটি ২০১৯ সালের ৫ এপ্রিল বাংলাদেশের এবং ১২ এপ্রিল ভারতের প্রেক্ষাগৃহে মুক্তি পায়।
মোজাফফর হোসেন (বগুড়ার রাজনীতিবিদ)
রাজনৈতিক জীবন
১৯৭৩ সালের প্রথম জাতীয় সংসদ নির্বাচনে তিনি তৎকালীন বগুড়া-৪ আসন থেকে নৌকা প্রতীক নিয়ে নির্বাচিত হন। ৭৫ পরবর্তী সামরিক সরকার তাকে ১৮ মাসের অধিক কাল কারাগারে আটক রাখে। কারাগার থেকে মুক্তি লাভের পর বগুড়া জেলা আওয়ামী লীগের সাংগঠনিক সম্পাদক, সাধারণ সম্পাদক ও পরবর্তীতে সভাপতি হিসেবে দায়িত্ব পালন করেন।
১৯৮৬ সালের তৃতীয় জাতীয় সংসদ নির্বাচনে তৃতীয় বারের মত বগুড়া-২ আসন থেকে সতন্ত্র প্রার্থী হিসেবে তালা প্রতীক নিয়ে ৬৫,৫২১ ভোট পেয়ে সংসদ সদস্য নির্বাচিত হন। সেই সময় তিনি পার্টির এরশাদ সরকারের মন্ত্রীসভায় কৃষি ও বন প্রতিমন্ত্রীর দায়িত্ব পালন করেন। একই সাথে তিনি জার্তীয় পার্টিতে যোগ দেন। এরশাদ মন্ত্রিসভায় তিনি প্রতিমন্ত্রী হিসেবে ৭/৮ মাস দায়িত্ব পালন করেন। তিনি আদর্শিকভাবে আওয়ামী লীগের রাজনীতি করার কারণে সারা জীবনের অভ্যাসগত জয় বাংলা স্লোগান জাতীয় পার্টির মন্ত্রী থাকা অবস্থাতেই বিভিন্ন জনসভায় দিয়েছিলেন। পাশাপাশি তার সরকারি বাসভবনে বঙ্গবন্ধুর ছবি টাঙ্গানো নিয়ে তৎকালীন প্রিন্ট মিডিয়ায় ব্যাপক সমালোচনার মুখে পড়েন। তিনি তার জীবনীতে উল্লেখ করেছেন তৎকালীন ফার্স্ট লেডি রওশন এরশাদের সঙ্গে বন মন্ত্রণালয়ের কিছু দাপ্তরিক অনৈতিক কাজে দ্বন্দ্ব লাগে এ কারণেই তিনি মন্ত্রীত্ব হারান।
১৯৮৮ সালের নির্বাচনে তিনি স্বতন্ত্র প্রার্থী হিসেবে প্রতিদ্বন্দ্বিতা করেন। ১৯৯১ সালের নির্বাচনে তিনি জাতীয় পার্টির মনোনীত প্রার্থী হিসেবে প্রতিদ্বন্দ্বিতা করেন।
২০০১ সালে আগস্ট মাসে এক অনাড়ম্বর অনুষ্ঠানে মোজাফফর হোসেন ও ফজলে রাব্বী মিয়াসহ তৎকালীন মিজান-মঞ্জু জাতীয় পার্টির একাংশ মিজানুর রহমান চৌধুরীর নেতৃত্বে আওয়ামী লীগে যোগদান করেন। ২০০৮ সালে জাতীয় সংসদ নির্বাচনে দলীয় মনোনয়ন পেতে মনোনয়ন জমা দিয়ে পরে প্রত্যাহার করে নেন।
২০১৮ সালের ১০ই জুন তার মৃত্যুর পর, ৯ই সেপ্টেম্বর ২০১৮ দশম জাতীয় সংসদের ২২তম অধিবেশনে প্রস্তাবিত শোক প্রস্তাবে মোজাফফর হোসেনকে একজন সৎ ও নির্লোভ রাজনীতিবিদ হিসেবে স্বীকৃতি দেয়া হয় এবং শোক প্রস্তাবে তার বিভিন্ন কর্মকাণ্ড উল্লেখ করা হয়। তার মধ্যে উল্লেখযোগ্য শিবগঞ্জ সরকারি মোজাফফর হোসেন (এম এইচ) ডিগ্রী কলেজ প্রতিষ্ঠা করেন, মহাস্থান মাহিসাওয়ার ডিগ্রী কলেজ ও শিবগঞ্জ পাইলট উচ্চ বালিকা বিদ্যালয় প্রতিষ্ঠা করেন, শিবগঞ্জ সদর হাসপাতাল প্রতিষ্ঠা করেন।
মোজাফফর হোসেন যোগদানের পর থেকে আমৃত্যু বগুড়া জেলা আওয়ামী লীগের উপদেষ্টামন্ডলীর অন্যতম সদস্য ছিলেন ও শিবগঞ্জ থানা আওয়ামী লীগের উপদেষ্টামণ্ডলীর সদস্য ছিলেন।
মুক্তিযুদ্ধে অবদান
মুজিবনগর সরকারের প্রাদেশিক পরিষদের সদস্য হিসেবে স্বাধীনতা যুদ্ধে তিনি ভারতের ত্রিমোহনী ৭ নং সেক্টরের অধীনে সাব-সেক্টরের মুক্তিযোদ্ধা প্রশিক্ষণ কেন্দ্রের কমান্ডারের দায়িত্ব পালন করেন। তার প্রশিক্ষণ ক্যাম্প থেকে ১১ হাজার মুক্তিযোদ্ধা ট্রেনিংপ্রাপ্ত হন। এছাড়াও তিনি ভারতে শরণার্থী ক্যাম্প ইনচার্জ হিসেবে দায়িত্ব পালন করেন।
মৃত্যু
মোজাফফর হোসেন ১০ জুন ২০১৮ সালে ঢাকার রাশমনো হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয় ৭৫ বছর।
লাখেরি
লাখেরি (Lakheri) ভারতের রাজস্থান রাজ্যের বুন্দি জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৭ মিটার (৭৪৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে লাখেরি শহরের জনসংখ্যা হল ২৬,৯১০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে লাখেরি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
আলিয়া ভাটের গৃহীত পুরস্কার ও মনোনয়নের তালিকা
আলিয়া ভাট একজন ভারতীয় অভিনেত্রী, যিনি হিন্দি চলচ্চিত্রে অভিনয়ের জন্য পরিচিত। ১৯৯৯ সালে তনুজা চন্দ্র পরিচালিত সংঘর্ষ হিন্দি চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্রে তার আত্মপ্রকাশ ঘটে। পরবর্তীকালে তিনি প্রাপ্তবয়স্ক অভিনেত্রী হিসাবে সিদ্ধার্থ মালহোত্রা ও বরুণ ধবনের বিপরীতে করণ জোহর পরিচালিত প্রণয়ধর্মী হাস্যরসাত্ত্বক স্টুডেন্ট অব দ্য ইয়ার (২০১২) চলচ্চিত্রের মাধ্যমে বলিউড চলচ্চিত্রে নিয়মিত অভিনয় শুরু করেন। এই চলচ্চিত্রের জন্য তিনি ৫৮তম ফিল্মফেয়ার পুরস্কার অনুষ্ঠানে শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কারের মনোনয়ন পেয়েছেন। পরের বছরে তিনি কোনো চলচ্চিত্রে উপস্থিত হন নি। ২০১৪ সালে ভাট চারটি চলচ্চিত্রে অভিনয় করেছিলেন। তার অভিনীত তৃতীয় চলচ্চিত্র, ইমতিয়াজ আলী পরিচালিত হাইওয়ে, যেখানে স্টকহোম সিনড্রোমে আক্রান্ত কিশোরীর চরিত্রে অভিনয়ের জন্য তিনি ৬০তম ফিল্মফেয়ার পুরস্কার অনুষ্ঠানে শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার লাভ করেছেন। ২০১৪ সালে ভাটের সর্বশেষ মুক্তিপ্রাপ্ত চলচ্চিত্র ছিল শশাঙ্ক খৈতান পরিচালিত প্রণয়ধর্মী হাস্যরসাত্মক চলচ্চিত্র হাম্পটি শর্মা কি দুলহনিয়া, যেখানে তিনি কাব্য প্রতাপ সিং নামে এক পাঞ্জাবী মেয়ের চরিত্রে অভিনয়ের জন্য ২০১৪ স্টারডাস্ট পুরস্কার অনুষ্ঠানে শ্রেষ্ঠ অভিনেত্রী (কমেডি/রোমান্স) বিভাগে পুরস্কার লাভ করেছেন। পরবর্তী বছরগুলিতে তিনি হিন্দি চলচ্চিত্রের সর্বাধিক উপার্জনকারী মহিলা-নের্তীত্বাধীন চলচ্চিত্রগুলিতে কাজ করেছিলেন। ২০১৯ সালে তার সর্বাধিক উপার্জনকারী সঙ্গীতধর্মী নাট্য চলচ্চিত্র গালি বয় ৯২তম একাডেমি পুরস্কারে সেরা বিদেশী ভাষার চলচ্চিত্র হিসেবে একাডেমি পুরস্কারের জন্য ভারতীয় নিবেদন হিসাবে নির্বাচিত হয়েছিল।
পাকিস্তান হিন্দু পঞ্চায়েত
পাকিস্তান হিন্দু পঞ্চায়েত ( উর্দু: پاکستان ہندوستان پنچایت ) (PHP) হলো পাকিস্তানের হিন্দু সম্প্রদায়ের নেতৃস্থানীয় সামাজিক-রাজনৈতিক প্রতিনিধিত্বকারী সংগঠন ।
আলিয়া ভাটের গৃহীত পুরস্কার ও মনোনয়নের তালিকা
আন্তর্জাতিক ভারতীয় চলচ্চিত্র অ্যাকাডেমি পুরস্কার
আন্তর্জাতিক ভারতীয় চলচ্চিত্র অ্যাকাডেমি কর্তৃক বলিউডে চলচ্চিত্র শিল্পের শৈল্পিক এবং প্রযুক্তিগত পেশাদারদের উৎসাহিত করতে প্রতিবছর আন্তর্জাতিক ভারতীয় চলচ্চিত্র অ্যাকাডেমি পুরস্কার অনুষ্ঠান আয়োজিত হয়। ভাট এযাবৎ একাধিক বিভাগে ছয় মনোনয়ন সহ তিনটি পুরস্কার জিতেছেন, যার মধ্যে মন্ত্র স্টাইল আইকন শিরোনামে একটি বিশেষ পুরস্কার অন্তর্ভুক্ত।
ইন্ডিয়ান ফিল্ম ফেস্টিভ্যাল অব মেলবোর্ন
ইন্ডিয়ান ফিল্ম ফেস্টিভ্যাল অব মেলবোর্ন (আইএফএফএম) অস্ট্রেলিয়ার মেলবোর্নে অনুষ্ঠিত বার্ষিক ভারতীয় চলচ্চিত্র উৎসব। এটি ফিল্ম ভিক্টোরিয়া এবং ভিক্টোরিয়া রাজ্য সরকার কর্তৃক আয়োজিত হয় এবং অস্ট্রেলিয়া ও নিউজিল্যান্ড জুড়ে ভারতীয় চলচ্চিত্রের মেলবোর্ন ভিত্তিক পরিবেশক মাইন্ড ব্লাউং ফিল্মস এর প্রযোজনা করে। ২০১০ সালে প্রতিষ্ঠিত, উৎসবটি পূর্বে বলিউড অ্রান্ বিয়ন্ড নামে পরিচিত ছিল, এবং ২০১২ সাল থেকে ভিক্টোরিয় জোট সরকার ভিক্টোরিয় সরকারের উদ্যোগে পুনরায় প্রতিষ্ঠিত হয়েছিল যার লক্ষ্য ভারতীয় চলচ্চিত্র শিল্প এবং ভিক্টোরিয়ার মধ্যে সম্পর্ক জোরদার করা। ভাট ২০১৭ সাল থেকে দুইটি মনোনয়ন পেলেও কোনো পুরস্কার জেতেন নি।
পাকিস্তান হিন্দু পঞ্চায়েত
সরকারের সাথে প্রতিনিধিত্ব
পিএইচপি হিন্দু ভোটারদের হিন্দু প্রার্থীদের সমর্থনের আয়োজন করে এবং হিন্দুদের জন্য গুরুত্বপূর্ণ বিষয় যেমন মন্দিরের নিরাপত্তা এবং মুক্তিপণ ও জোরপূর্বক ধর্মান্তরের জন্য হিন্দুদের অপহরণের বিরুদ্ধে প্রতিবাদের মতো বিতর্কিত বিষয়গুলিতে পাকিস্তান সরকারকে লবিং করে।
পিএইচপি একটি বার্ষিক জাতীয় সম্মেলন করে এবং পাকিস্তানের সমস্ত প্রদেশে সংগঠনের শাখা রয়েছে। আরেকটি গুরুত্বপূর্ণ এবং সংযুক্ত সংগঠন হল পাকিস্তানি হিন্দু ওয়েলফেয়ার অ্যাসোসিয়েশন।
আলিয়া ভাটের গৃহীত পুরস্কার ও মনোনয়নের তালিকা
জি সিনে পুরস্কার
জি সিনে পুরস্কার হিন্দি চলচ্চিত্র শিল্পের একটি পুরস্কার অনুষ্ঠান, যেটি প্রতি বছর ভারতের বাইরে অনুষ্ঠিত হয়। ভাট আটটি মনোনয়নের মধ্যে তিনটি পুরস্কার জিতেছেন।
টাইমস অব ইন্ডিয়া চলচ্চিত্র পুরস্কার
টাইমস অব ইন্ডিয়া চলচ্চিত্র পুরস্কার জনপ্রিয় পছন্দ পুরস্কার হিসাবে বিবেচিত যেখানে বিশ্বব্যাপী বলিউড ভক্তরা জনপ্রিয় পছন্দের বিভাগগুলির বিজয়ীদের নির্ধারণের জন্য মনোনয়নের বিভাগগুলিতে ভোট প্রদান করে।
পিপল'স চয়েজ পুরস্কার
পিপল’স চয়েজ পুরস্কার, প্রক্টর অ্যান্ড গ্যাম্বল প্রযোজিত ব্রিটিশ বার্ষিক চলচ্চিত্র পুরস্কার অনুষ্ঠান, যেখানে বিজয়ীরা সম্পূর্ণ সাধারণ মানুষের ভোটে নির্বাচিত হন।
ফিল্মফেয়ার পুরস্কার
টাইমস গ্রুপ কর্তৃক ভারতের হিন্দি ভাষার চলচ্চিত্র শিল্পের শৈল্পিক এবং প্রযুক্তিগত পেশাদারদের উৎসাহকে সম্মান জানাতে প্রতিবছর ফিল্মফেয়ার পুরস্কার অনুষ্ঠান আয়োজিত হয়। ভাট এযাবৎ শ্রেষ্ঠ অভিনেত্রী বিভাগে তিনটি পুরস্কার জিতেছেন এবং আটটি মনোনয়ন পেয়েছেন।
বিগ স্টার বিনোদন পুরস্কার
বিগ স্টার বিনোদন পুরস্কার হিন্দি চলচ্চিত্র জগতের একটি পুরস্কার অনুষ্ঠান। ভাট এযাবৎ পাঁচটি মনোনয়ন থেকে দুইটি পুরস্কার জিতেছেন।
স্টারগিল্ড পুরস্কার
স্টারগিল্ড পুরস্কার বলিউড চলচ্চিত্র শিল্পে পেশাদারদের উৎসাহিত করতে এবং স্বীকৃতি প্রদানের উদ্দেশ্যে প্রদান করা হয়। ভাট তিনটি মনোনয়ন থেকে এখনো কোনো পুরস্কার লাভ করেন নি।
আলবীয়
আলবীয় (علوية) বা নুসায়েরী (نصيرية) হল শিয়া ইসলামের একটি শাখা। আলবীয়রা আলী ইবনে আবী তালিবকে ভক্তি করে থাকে যাঁকে শিয়া চিন্তাধারায় প্রথম ইমাম হিসাবে বিবেচনা করা হয়। ধারণা করা হয় যে, ৯ম শতাব্দীতে ইবনে নুসায়ের এই মতবাদের প্রবর্তন করেন। ইবনে নুসায়ের ছিলেন দ্বাদশী শিয়াদের দশম ইমাম আলী আল-হাদী এবং একাদশ ইমাম হাসান আল-আসকারীর শিষ্য। এই কারণে আলবীয়দের প্রায়শই নুসায়েরী নামে অবিহিত করা হয়, যদিও এই নামটি আধুনিককালে অসম্মানজনক অর্থে ব্যবহার করা হয়। আরেকটি নাম আনসারী (انصارية) আলবীয়দের বোঝাতে ব্যবহৃত হয়, যা নুসায়েরী শব্দের ভুল লিপ্যন্তর বলে মনে করা হয়।
বর্তমানে সিরিয়ার জনসংখ্যার ১২% আলবীয় সম্প্রদায়ের সদস্য। তুরস্ক ও উত্তর লেবাননে তারা উল্লেখযোগ্য সংখ্যালঘু হিসেবে রয়েছে। অধিকৃত গোলান মালভূমির গাজার গ্রামেও আলবীয়দের বসতি রয়েছে। তুরস্কের শিয়া আলেভি সম্প্রদায় ও আলবীয়দের একই ধরে অনেকে ভুল করে থাকে। সিরীয় উপকূল এবং উপকূলবর্তী শহরে আলবীয়রা প্রধান ধর্মীয় গোষ্ঠী।
ঐতিহাসিকভাবে আলবীয়রা বহিরাগত ও অনালবীয়দের কাছ থেকে তাদের বিশ্বাস গোপন করে রাখত। ফলে তাদের সম্পর্কে গুজব রটে। আলবীয়দের সম্পর্কে আরবি বিবরণগুলোতে ভালো-মন্দ উভয় লিখিত রয়েছে।
সিরিয়ায় ফরাসি মেন্ডেট আলবীয়দের ইতিহাসের মোড় ঘুরিয়ে দেয়। এর মাধ্যমে ফরাসিরা তাদের সশস্ত্র বাহিনীর জন্য সিরীয়দের নিয়োগ দিতে থাকে এবং সংখ্যালঘুদের জন্য আলাদা অঞ্চল গঠন করে যার মধ্যে আলবীয় রাষ্ট্র অন্তর্ভুক্ত ছিল। আলবীয় রাষ্ট্র পরে বিলুপ্ত করা হয়। তবে আলবীয়রা সিরীয় সেনাবাহিনীর উল্লেখযোগ্য অংশ হিসেবে থেকে যায়। ১৯৭০ সালে হাফিজ আল আসাদ ক্ষমতাসীন হওয়ার পর থেকে সরকার রাজনৈতিকভাবে প্রভাবশালী আলবীয় আল-আসাদ পরিবার কর্তৃক নিয়ন্ত্রিত হতে শুরু করে। ১৯৭০ ও ১৯৮০-র দশকে সিরিয়ায় ইসলামি উত্থানের সময় সরকার চাপের মুখে পড়ে এবং সংঘাত সিরীয় গৃহযুদ্ধ পর্যন্ত চলে আসে।
মারিতা হাল্লানি
মারিতা হাল্লানি (জন্ম ১ ফেব্রুয়ারি ১৯৯৭) (ماريتا الحلاني) একজন লেবাননী গায়ক সুরকার ও গীতিকার।
জীবনের প্রথমার্ধ
লেবাননের বৈরুতে জন্ম, হাল্লানি লেবাননের পপ গায়ক আসসি এল হেলানির কন্যা। তিনি অল্প বয়সে তার শৈল্পিক কর্মজীবন শুরু করেছিলেন।
সৈয়দ মাসকুরুল আলম চৌধুরী
সৈয়দ মাস্কুল আলম চৌধুরী একজন বাংলাদেশী রাজনীতিবিদ। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।
মোজাম্মেল হোসেন মিন্টু
মোজাম্মেল হোসেন মিন্টু (c. ১৯৪৫–১০ এপ্রিল ২০১০) বাংলাদেশের একজন ঔপন্যাসিক, লেখক ও নাট্যকার ছিলেন। ছোটগল্প লেখায় বিশেষ অবদানের জন্য তিনি ২০০৪ সালে বাংলা একাডেমি পুরস্কার পান। তিনি বাংলাদেশ জার্নালিস্ট এন্ড রাইটার্স এসোসিয়েশন ইনক নর্থ আমেরিকার প্রেসিডেন্ট ছিলেন।
সৈয়দ মাসকুরুল আলম চৌধুরী
জন্ম ও প্রাথমিক জীবন
সৈয়দ মাস্কুল আলম চৌধুরী বগুড়া জেলায় জন্ম গ্রহণ করেন।
রাজনৈতিক ও কর্মজীবন
সৈয়দ মাস্কুল আলম চৌধুরী বঙ্গবন্ধুর খুনের অভিযুক্ত দল ফ্রীডম পার্টির নেতা। তিনি ১৯৮৮ সালের চতুর্থ জাতীয় সংসদ নির্বাচনে বগুড়া-২ (শিবগঞ্জ উপজেলা) আসন থেকে ফ্রীডম পার্টির হয়ে সংসদ সদস্য নির্বাচিত হয়েছিলেন।
মোজাম্মেল হোসেন মিন্টু
জীবনী
মোজাম্মেল হোসেন মিন্টু নিউইয়র্ক প্রবাসী ছিলেন। তার  'শেষ বিকেলের রোদ' উপন্যাস দিয়ে ধারাবাহিক নাটক প্রচারিত হয়েছে বিটিভিতে।
গ্রন্থ
মোজাম্মেল হোসেন মিন্টুর উল্লেখযোগ্য প্রকাশিত গ্রন্থের মধ্যে রয়েছে:-
মৃত্যু
মোজাম্মেল হোসেন মিন্টু ১০ এপ্রিল ২০১০ সালে নিউইয়র্কে মৃত্যুবরণ করেন।
সরকার গঠন
সরকার গঠন হলো সংসদীয় পদ্ধতিতে প্রধানমন্ত্রী ও মন্ত্রিসভার সদস্যদের নির্বাচন করার প্রক্রিয়া। যদি কোনো দল সংখ্যাগরিষ্ঠ আসন নিয়ন্ত্রণ না করে, তাহলে কোন দলগুলো জোট সরকারের অংশ হবে তা নির্ধারণ করাও এতে জড়িত থাকতে পারে। এটি সাধারণত একটি নির্বাচনের পরে ঘটে, তবে একটি বিদ্যমান সরকারের প্রতি অনাস্থা ভোটের পরেও ঘটতে পারে।
সরকার গঠনে বিলম্ব বা ব্যর্থতা
সরকার গঠনে ব্যর্থতা হল এক ধরনের মন্ত্রিসভা সংকট যেখানে সংখ্যাগরিষ্ঠ আসন নিয়ন্ত্রণকারী জোটের সাথে একমত হতে পারে না।
সরকার গঠনের প্রক্রিয়া কখনো কখনো দীর্ঘ হতে পারে। উদাহরণস্বরূপ, ২০১৩ সালের জার্মান ফেডারেল নির্বাচনের পর, জার্মানি ৮৫ দিনের সরকার গঠনের আলোচনায় নিযুক্ত ছিল, যা দেশের যুদ্ধ-পরবর্তী ইতিহাসে দীর্ঘতম। ফলাফল ছিল মার্কেলের তৃতীয় মন্ত্রিসভা, অ্যাঞ্জেলা মার্কেলের নেতৃত্বে আরেকটি মহাজোট।
বেলজিয়াম
দেশের ফ্লেমিশ এবং ফরাসি অংশগুলির মধ্যে বিভক্ত হওয়ার কারণে বেলজিয়ান সরকারগুলি সাধারণত জোট সরকার। কখনও কখনও, এটি এমন পরিস্থিতির দিকে পরিচালিত করে যেখানে কোনও দল সরকার গঠন করতে সক্ষম হয় না কিন্তু সংসদ নির্বাচনে ফিরে যাওয়ার জন্য ভোট দেয় না। এটি সবচেয়ে উল্লেখযোগ্যভাবে ঘটেছিল ২০১০-১১ সালে, যখন বেলজিয়াম ৫৪১ দিন সরকার ছাড়াই পরিচালিত হয়েছিল। যদিও বেলজিয়ামের একটি বিভাজনের মাধ্যমে সমস্যাটি সমাধানের জন্য কঠোর পদক্ষেপ নেওয়ার আহ্বান জানানো হয়েছিল, তত্ত্বাবধায়ক সরকার বাস্তবায়ন এবং বেশিরভাগ মূল কার্যভার হস্তান্তরের কারণে সরকারি পরিষেবাগুলি ব্যাহত হয়নি।
দিগনগর ইউনিয়ন, মুকসুদপুর
দিগনগর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
ক্রিস্টোফার ওয়াকেন
ক্রিস্টোফার ওয়াকেন (ইংরেজি: Christopher Walken; জন্ম: রোনাল্ড ওয়াকেন, ৩১শে মার্চ, ১৯৪৩) হলেন একজন মার্কিন অভিনেতা ও নৃত্যশিল্পী। তিনি পর্দা ও মঞ্চ দুই মাধ্যমেই অভিনয় করেন। তিনি শতাধিক চলচ্চিত্র ও টেলিভিশন নাটকে কাজ করেছেন। কাজের স্বীকৃতস্বরূপ তিনি একটি একাডেমি পুরস্কার, একটি বাফটা পুরস্কার ও একটি স্ক্রিন অ্যাক্টরস গিল্ড পুরস্কার লাভ করেছেন।
১৯৭০-এর দশকে তিনি সমালোচকদের দ্বারা সমাদৃত অ্যানি হল (১৯৭৭) ও দ্য ডিয়ার হান্টার (১৯৭৮) চলচ্চিত্রে অভিনয় করেন। দ্য ডিয়ার হান্টার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার লাভ করেন এবং বাফটা পুরস্কারের মনোনয়ন লাভ করেন। ওয়াকেন অভিনীত অন্যান্য উল্লেখযোগ্য চলচ্চিত্রসমূহ হল দ্য ডগ্‌স অব ওয়ার (১৯৮০), দ্য ডেড জোন (১৯৮৩), আ ভিউ টু আ কিল (১৯৮৫), ব্যাটম্যান রিটার্নস (১৯৯২), ট্রু রোম্যান্স (১৯৯৩), পাল্প ফিকশন (১৯৯৪), স্লিপি হলো (১৯৯৯), ক্যাচ মি ইফ ইউ ক্যান (২০০২), হেয়ারস্প্রে (২০০৭), সেভেন সাইকোপ্যাথস্‌ (২০১২) ও দ্য জাঙ্গল বুক (২০১৬)। ক্যাচ মি ইফ ইউ ক্যান ছবিতে ফ্রাংক আবিগনেল সিনিয়র চরিত্রে তার কাজের জন্য তিনি শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার লাভ করেন।
ওয়াকেনের চলচ্চিত্রসমূহ মার্কিন যুক্তরাষ্ট্রে ১ বিলিয়ন মার্কিন ডলারের বেশি আয় করে। তিনি শেকসপিয়ারীয় নাটক হ্যামলেট, ম্যাকবেথ, রোমিও অ্যান্ড জুলিয়েট ও করিওলানাস-এ কেন্দ্রীয় চরিত্রে অভিনয় করেন। তিনি স্যাটারডে নাইট লাইভ অনুষ্ঠানের জনপ্রিয় উপস্থাপক। তিনি সাতবার এই অনুষ্ঠান সঞ্চালনা করেন। ২০০১ সালে তিনি চলচ্চিত্র পরিচালক ও পাণ্ডুলিপিকার হিসেবে স্বল্পদৈর্ঘ্য চলচ্চিত্র পপকর্ন শ্রিম্প নির্মাণ করেন। এছাড়া তিনি ১৯৯৫ সালে তার আদর্শ এলভিস প্রেসলি সম্পর্কিত একটি নাটক হিম রচনা করেন এবং এতে অভিনয় করেন।
প্রারম্ভিক জীবন
ওয়াকেন ১৯৪৩ সালের ৩১শে মার্চ নিউ ইয়র্কের কুইন্সের অ্যাস্টোরিয়ায় জন্মগ্রহণ করেন। তার জন্মনাম রোনাল্ড ওয়াকেন, যা রোনাল্ড কলম্যানের সম্মানার্থে রাখা হয়েছিল। তার মাতা রোজালি (জন্মনাম: রাসেল, ১৬ মে ১৯০৭ - ২৬ মার্চ ২০১০) স্কটল্যান্ডের গ্লাসগো থেকে অভিবাসিত হয়ে মার্কিন যুক্তরাষ্ট্রে আসেন, এবং তার পিতা পল ওয়াকেন (৫ অক্টোবর ১৯০৩ - ২৩ ফেব্রুয়ারি ২০০১) জার্মানির হর্স্ট থেকে অভিবাসিত হয়ে মার্কিন যুক্তরাষ্ট্রে আসেন। তার পিতা অ্যাস্টোরিয়ায় ওয়াকেন্স বেকারির মালিক ছিলেন এবং নিজেই তা পরিচালনা করতেন। ওয়াকেন মেথডিস্ট ধর্মাবলম্বী।
ন্যাসড্যাক
ন্যাসড্যাক স্টক (সংক্ষেপে: NASDAQ) হল একটি মার্কিন শেয়ার বাজার। ন্যাসড্যাক এর পূর্ণরূপ ‘ন্যাশনাল এ্যাসোসিয়েশন অফ সিকিউরিটি ডিলারস্ অটোমেটেড কোটেশনস', তবে প্রতিষ্ঠানটি এই পূর্ণ নামের চাইতে নামের আদ্যাক্ষরই বেশি ব্যবহার করে থাকে। এটি বিশ্বের সর্ববৃহৎ ইলেক্ট্রনিক-স্ক্রিন ভিত্তিক শেয়ার বাজার এবং বাজার মূলধনের দিক থেকে পৃথিবীর চতুর্থ বৃহত্তম শেয়ার বাজার। প্রায় ৩,৭০০টি কোম্পানি এবং করপোরেশন এই শেয়ার বাজারের তালিকাভুক্ত। বিশ্বের অন্য যেকোন শেয়ার বাজারের তুলনায় প্রতি ঘণ্টায় ন্যাসড্যাকে সর্বাধিক শেয়ার লেনদেন হয়।
ইতিহাস
যুক্তরাষ্ট্রের ন্যাশনাল অ্যাসোসিয়েশন অফ সিকিউরিটিস ডিলারস ১৯৭১ সালে নাসড্যাক প্রতিষ্ঠা করে। ১৯৭১ এর ৮ ফেব্রুয়ারি ন্যাসড্যাক কার্যক্রম শুরু করে। স্টক এক্সচেঞ্জটি নাসড্যাক ওএমএক্স গ্রুপের মালিকানাধীন এবং ফাইনান্সিয়াল ইন্ডাস্ট্রি রেগুলেটরি অথোরিটি কর্তৃক নিয়ন্ত্রিত।
নর্ডীয় রাষ্ট্রভিত্তিক ওএমএক্স অপারেটেড এক্সচেঞ্জ ক্রয় এবং পরবর্তিতে সংযুক্ত আরব আমিরাতের বোর্স দুবাইয়ের সাথে সমঝোতার দ্বারা নাসড্যাকের উপর বোর্স দুবাইয়ের ৬৭% নিয়ন্ত্রণাধীন ঝুকি অধীগ্রহণের চাপ পড়ে। ফলে ন্যাসড্যাক সম্পূর্ণভাবে বোর্স দুবাইয়ের নিয়ন্ত্রণ গ্রহণের মাধ্যমে উভয় অঞ্চলের (নর্ডীয় রাষ্ট্রসমূহ এবং যুক্তরাষ্ট্র) জন্য একটি শক্তিশালী এক্সচেঞ্জে পরিণত হয়। এই গ্রুপটি বর্তমানে ন্যাসড্যাক-ওএমএক্স নামে পরিচিত। ন্যাসড্যাক-ওএমএক্স বর্তমানে নিউ ইয়র্কের নাসড্যাক স্টক এক্সচেঞ্জ পরিচালনা করে। ন্যাসড্যাক স্টক এক্সচেঞ্জ মার্কিন যুক্তরাষ্ট্রের দ্বিতীয় বৃহত্তম স্টক মার্কেট। এছাড়া ন্যাসড্যাক-ওএমএক্স ইউরোপের আটটি শেয়ার বাজার পরিচালনা করে। দুবাই শেয়ার বাজারের এক-তৃতীয়াংশ নাসড্যাকের মালিকানাধীন। ন্যাসড্যাক পৃথিবীর প্রথম ইলেকট্রনিক শেয়ার বাজার। প্রতিষ্ঠার সময় নাসড্যাক কেবল একটি কম্পিউটার বুলেটিন বোর্ড ব্যবস্থা ছিল।
ন্যাসড্যাকের প্রধান সূচক হল ন্যাসড্যাক কম্পোজিট, যা প্রতিষ্ঠার সময় হতে চালু আছে। ১৯৮৫ সালে ন্যাসড্যাক-১০০ সূচক চালু হয়। ১৯৮৭ সাল পর্যন্ত ন্যাসড্যাকেরঅধিকাংশ বাণিজ্যিক কার্যক্রম টেলিফোনের মাধ্যমে হত। তবে এই পদ্ধতিতে বেশ কিছু অসুবিধা হত, যেমন- অনেক শেয়ার ক্রেতাই প্রায়ই ফোনে উত্তর দিত না। এসব সমস্যা দূর করতে স্মল অর্ডার এক্সিকিউশন সিস্টেম চালু হয়। এই ব্যবস্থা ক্রেতা-বিক্রেতাদেরকে ইলেকট্রনিক পদ্ধতিতে কার্যক্রম পরিচালনা করার সুযোগ দেয়।
১৯৯২ সালে ন্যাসড্যাক লন্ডন স্টক এক্সচেঞ্জের সাথে প্রথম আন্তঃমহাদেশীয় সিকিউরিটি মার্কেট গঠনে অংশ নেয়। ১৯৯৮ সালে নাসড্যাক ও অ্যামেরিকান স্টক এক্সচেঞ্জের সাথে একত্রীকরণের ফলে ন্যাসড্যাক-অ্যামেক্স মার্কেট গ্রুপ গঠিত হয়। একবিংশ শতাব্দীর প্রান্তিকে এসে ন্যাসড্যাকপৃথিবীর বৃহত্তম ইলেকট্রনিক শেয়ার বাজারে পরিণত হয়।
২০০৭ এর ৮ নভেম্বরে ৬৫২ মিলিয়ন ডলারের বিনিময়ে ন্যাসড্যাক ফিলাডেলফিয়া স্টক এক্সচেঞ্জ কিনে নেয়। ফিলাডেলফিয়া স্টক এক্সচেঞ্জ যুক্তরাষ্ট্রের সবচেয়ে পুরনো শেয়ার বাজার যা ১৭৯০ প্রতিষ্ঠিত হয়।
অফিস সময়
ন্যাসড্যাকে সকাল ৯টা থেকে বিকেল ৪টা পর্যন্ত বাণিজ্যিক কার্যক্রম চলে। এছাড়া সকাল ৭টা থেকে ৯:৩০ পর্যন্ত অতিরিক্ত সময়েও কার্যক্রম চলে।
অ্যান্টিকুচো
অ্যান্টিকুচোস (একবচন অ্যান্টিকুচো, কেচুয়া অ্যান্টি কুচু) জনপ্রিয় এবং সস্তা মাংসের খাবার যা প্রাক-কলম্বিয়ান যুগে আন্দিজে উদ্ভূত হয়েছিল। বিশেষ করে তাওয়ান্তিনসুয়ু (ইনকা সাম্রাজ্য) এর আন্টিসুয়ু অঞ্চলে এর উদ্ভব বলে মানা হয়। এই খাবারের আধুনিক সংস্করণটি ঔপনিবেশিক যুগে ১৬ এবং ১৯ শতকের মাঝামাঝি সময়ে আন্টিসুয়ু থেকে অন্যান্য স্থানীয় অঞ্চলে প্রচলিত হয়েছিল বলে মনে করা হয়। এখন এই খাবারটি মূলত পেরুতে পাওয়া যায়।
অ্যান্টিকুচো রাস্তার অস্থায়ী খাবারের দোকানে পাওয়া যায়। এই রান্নার প্রস্তুতির জন্য প্রথমে মাংসকে ভিনেগার এবং মশলা (যেমন জিরা, আজি মরিচ এবং রসুন ) দিয়ে মেরিনেট করা হয়। যদিও অ্যান্টিকুচো যেকোন ধরনের মাংস দিয়ে তৈরি করা যায় তবে সবচেয়ে জনপ্রিয় রন্ধন প্রনালীতে গরুর মাংসের হার্ট দিয়ে এই অ্যান্টিকুচো তৈরি হয় যার নাম অ্যান্টিকুচোস দে কোরাজন। অ্যান্টিকুচোস সাধারণত শিকের প্রান্তে একটি সেদ্ধ আলুর সঙ্গে গাঁথা থেকে এবং এভাবেই খাবারটি পরিবেশিত হয়। এর অনুরূপ আরেকটি খাবারের নাম শিশ কাবাব। এই খাবারটি ভূমধ্যসাগরীয় রন্ধনপ্রণালীর অংশ। পেরুতে সেনর দে লস মিলাগ্রোস -এর মিছিলের সাথে অ্যান্টিকুচোস খাবারটির একটি কাহিনী জড়িত।
ইতিহাস
যদিও অ্যান্টিকুচোস প্রাক-কলম্বিয়ান যুগে উদ্ভুত হয়েছিল কিন্তু আধুনিক অ্যান্টিকুচোসের বিকাশ হয় ষোলো শতকে, যখন প্রথমবার কলম্বিয়ার স্থানী অধিবাসীরা স্প্যানিশ অধিগ্রহনকারীদের মুখোমুখি হয়েছিল। এই সময়েই রসুনের মতো ইউরোপীয় উপাদান খাবারে যোগ করা শুরু হয় এবং ইনকা সাম্রাজ্যের সময়ে স্থানীয় রন্ধন প্রনালীতে ঐতিহ্যবাহী লামার মাংসের বদলে গরুর মাংস ব্যবহারের চল শুরু হয়। এটি ইনকা সাম্রাজ্যের বাসিন্দাদের মধ্যে একটি জনপ্রিয় খাবার ছিল এবং এটি বর্তমানে দক্ষিণ আমেরিকার বেশিরভাগ দেশ জুড়ে জনপ্রিয়। অ্যান্টিকুচোসের উত্তর আমেরিকান প্রকরনও বর্তমান।
লিমা (পেরু)-র জাতীয় গ্রন্থাগার থেকে পাওয়া একটি নথি অনুসারে, এটা বিশ্বাস করা হয় অ্যান্টিকুচো শব্দটি এসেছে কেচুয়া অ্যান্টিকুচু ( অ্যান্টি : 'ইস্ট' + কুচু : 'কাট' বা উচু : 'পোরিজ, মিক্স') থেকে। লেখক এরিকা ফেটজার উল্লেখ করেছেন যে ঐতিহ্য অনুযায়ী, অ্যান্টিকুচোস মাংস আগুনের শিখার উপর ঝলসিয়ে প্রস্তুত করা হত। স্প্যানিশদের মধ্যে লাঠির উপর মাংসকে গেঁথে রান্না করার রীতি আছে।
রন্ধনশৈলী
ঐতিহ্যবাহী অ্যান্টিকুচো গরুর মাংস দিয়ে তৈরি করা হয়, অথবা মুরগির টুকরা ২ সেমি x ২ সেমি বা ৫ সেমি × ৫ মাপে কেটে এই রান্না করা হয়। একটি ধাতব শিঁঁক যার দৈর্ঘ্য প্রায় ৩০ থেকে  এবং ব্যাসের দৈর্ঘ্য ৩ মিমি তার মধ্যে এই মাংসের টুকড়ো গেঁথে অ্যান্টিকুচোস রান্না করা হয়। মাংস এবং ভিয়েনা সসেজের টুকরোর সাথে পেঁয়াজ, মরিচ, গাজর এবং মাশরুমের মতো সবজি ও মশলা মেশানো হয়। এরপর বারবিকিউ পদ্ধতির মতোই একটি লাঠির মধ্যে মাংসের টুকড়োগুলিকে গেঁথে আগুনে ঝলসিয়ে রান্না করা হয় এবং অ্যান্টিকুচো প্রস্তুত করা হয়।
রসুন, পেঁয়াজ এবং কাটা ধনেপাতা, ভিনেগার, লেবুর রস এবং বিয়ার দিয়ে তৈরি একটি সস প্রস্তুত করা হয় যা পার্সলে পাতার সাথে অ্যান্টিকুচোসে ছড়িয়ে দেওয়া হয়।
অ্যান্টিকুচো সাধারণত কোনো স্থানীয় থালির প্রধান খাবার নয়, বরং এটি মাংসের একটি আনুসঙ্গিক পদ হিসাবে কোরিপেন, আলু, সসেজ এবং সালাদের মতো অন্যান্য খাবারের সাথে পরিবেশিত হয়।
খুদাবাদ জামে মসজিদ
খুদাবাদ জামে মসজিদ বাদশাহী মসজিদ নামে পরিচিত, পাকিস্তানের  সিন্ধুর প্রদেশের দাদু জেলার খুদাবাদে অবস্থিত। মসজিদটি ইয়ার মুহাম্মদ কালহোরের শাসনামলে ১৭০০ থেকে ১৭১৮ সালের মধ্যে নির্মিত হয়েছিল। এটি খুদাবাদ গ্রামটি দাদু জেলা থেকে প্রায় ১০ কিলোমিটার      দক্ষিণে অবস্থিত  মসজিদটি প্রার্থনার  পাশাপাশি সামরিক প্রশিক্ষণের একাডেমি হিসাবেও ব্যবহৃত হ​য়ে আসছে।
বিকাশ (রকেট ইঞ্জিন)
বিকাশ তরল জ্বালানীর রকেট ইঞ্জিনের একটি পরিবার, যা ১৯৭০-এর দশকে লিকুইড প্রোপালশন সিস্টেমস সেন্টার দ্বারা ধারণাগত ও নকশা করা হয়। নকশাটি রাসায়নিক চাপ ব্যবস্থা সহ ভাইকিং ইঞ্জিনের লাইসেন্সকৃত সংস্করণের ভিত্তিতে তৈরি হয়। প্রারম্ভিক সময়ে উৎপাদিত বিকাশ ইঞ্জিনগুলিতে কিছু আমদানি করা ফরাসি উপাদান ব্যবহার করা হয়, যা পরবর্তীতে দেশীয় ভাবে উৎপাদিত সমতুল্য উপাদান দ্বারা প্রতিস্থাপন করা হয়।
বিকাশ ইঞ্জিনটি পিএসএলভি, বুস্টার ও দ্বিতীয় স্তরের জিএসএলভি মার্ক প্রথম এবং দ্বিতীয় এবং জিএসএলভি মার্ক-৩ এর মূল পর্যায়ে শক্তি সরবরাহের জন্য ব্যবহৃত হয়। পিএসএলভি, জিএসএলভি মার্ক-১ ও ২- এ বিকাশ ইঞ্জিনের প্রোপেল্যান্ট লোডিং ৪০ টন এবং জিএসএলভি মার্ক-৩ এ ৫৫ টন।
রেডিং
রেডিং (Reading ) ইউরোপ মহাদেশের রাষ্ট্র, যুক্তরাজ্যের ইংল্যান্ডের দক্ষিণ-পূর্বভাগের ঐতিহাসিক বার্কশার কাউন্টির একটি শহর। এটি যুক্তরাজ্যের রাজধানী লন্ডন থেকে প্রায় ৬১ কিলোমিটার পশ্চিমে, টেমস নদী ও এর একটি উপনদী কেনেট নদীর সঙ্গমস্থলে অবস্থিত। সড়কপথে এটি এম৪ মহাসড়ক ও রেলপথে এটি গ্রেট ওয়েস্টার্ন মেইন লাইনের উপরে পড়েছে।
রেডিং একটি ঐতিহাসিক কৃষিবাজার শহর। এখানকার চারা-পরিচর্যা ক্ষেত্র বা নার্সারিগুলি সুখ্যাত। এছাড়া এখানে বিস্কুট ও মদ চোলাইয়ের কারখানা আছে। এছাড়া মুদ্রণ, লোহাগলন, প্রকৌশল ও কম্পিউটার প্রযুক্তির ব্যবসাও উল্লেখ্য। ১৮৯২ সালে এখানে অক্সফোর্ড বিশ্ববিদ্যালয়ের সাথে সম্পর্কিত একটি মহাবিদ্যালয় প্রতিষ্ঠা করা হয়। ১৯২৬ সালে এটি স্বাধীন রেডিং বিশ্ববিদ্যালয়ে পরিণত হয়। এই বিশ্ববিদ্যালয়ে কৃষি, উদ্যানবিদ্যা ও দুগ্ধজাত দ্রব্য উৎপাদনের উপরে বিশেষ গবেষণা সম্পাদন করা হয়। এখানে প্রায় ১ লক্ষ ৬৩ হাজার অধিবাসী বাস করে।
প্রতি বছর এখানে রেডিং ফেস্টিভাল নামক একটি সঙ্গীত উৎসবের আয়োজন করা হয়।
চাকিয়ার্কুত্তু
ডান|থাম্ব| গুরু পদ্মশ্রী মণি মাধব চাকিয়ার চাকিয়ার কুত্তু পরিবেশন করছেন। চাকিয়ার্কুত্তু বা চাকিয়ার কুথু ভারতের কেরালার একটি পারফরম্যান্স শিল্প। এটি মূলত এক ধরনের একাকী পরিবেশনা যেখানে অভিনয়কারীরা হিন্দু মহাকাব্যগুলি (যেমন রামায়ণ এবং মহাভারত ) থেকে পর্বগুলি এবং পুরাণগুলির গল্পগুলি বর্ণনা করে। কখনও কখনও, তবে এটি বর্তমান স্ট্যান্ড-আপ কমেডি পরিবেশনার একটি ঐতিহ্যগত সমতুল্য, বর্তমানের আর্থ-রাজনৈতিক ইভেন্টগুলিতে মন্তব্য (এবং দর্শকের সদস্যদের নির্দেশিত ব্যক্তিগত মন্তব্য) অন্তর্ভুক্ত করে।
পরিবেশনা
"কুত্তু" অর্থ নৃত্য। যা একটি ভুল নাম, কারণ এতে মুখের ভাবগুলির উপর জোর দেওয়া হয় এবং সেখানে ন্যূনতম কোরিওগ্রাফি রয়েছে । এটি কুঠাম্বলমে পরিবেশিত হয় ; হিন্দু মন্দিরগুলির ভিতরে একটি জায়গা বিশেষভাবে কুতিয়াত্তম এবং চাকিয়ার কুত্তু উপস্থাপনের জন্য তৈরি করা হয়েছে। আদর্শভাবে, এটি বিভিন্ন উৎসবের সাথে সঞ্চালিত হয়।
এটি একটি একক পারফরম্যান্স, একটি বর্ণনাকারীর দ্বারা একটি স্বতন্ত্র পাগড়ি এবং কালো গোঁফের সাথে তার ধড় চন্দন কাঠের পেস্ট এবং সারা শরীর লাল বিন্দুযুক্ত হয়। পাগড়িটি হাজার মাথাওয়ালা সর্প অনন্তের বর্ণনার প্রতীক হিসাবে সাপের ফণার সাথে সাদৃশ্যপূর্ণ।
গদ্য (গদ্য) এবং কাব্যগ্রন্থের মিশ্রণ (শ্লোক )- সংস্কৃত রচনা "চম্পু প্রবন্ধ " -এর উপর ভিত্তি করে চাকিয়ার গল্পটি বর্ণনা করেন। তিনি মন্দিরের দেবতার কাছে প্রার্থনা দিয়ে শুরু করেন। তারপরে তিনি মালায়ালামে ব্যাখ্যা দেওয়ার আগে সংস্কৃত ভাষায় একটি আয়াত বর্ণনা করেন। বর্ণনাটি বর্তমান ঘটনা এবং স্থানীয় পরিস্থিতির সাথে সমান্তরালে আনতে বুদ্ধি এবং কৌতুক ব্যবহার করে।
কোথু ঐতিহ্যগতভাবে কেবল চাকিয়ার সম্প্রদায়ই পালন করেছে। দুটি যন্ত্রের পারফরম্যান্স সহ - একটি মিজাবু এবং একজোড়া ইলাতালাম । এই থেকে ভিন্ন হল নাঙ্গি্যার কথু, যার পাঠ নারীদের দ্বারা সঞ্চালিত হয়।
মণি মাধব চাকিয়ার
চাকিয়ার্কুত্তু মূলত শুধুমাত্র হিন্দু মন্দিরের কুঠাম্বালামে পরিবেশিত হত। এটি নাট্যাচার্য - যার অর্থ একজন মহান শিক্ষক এবং নাট্যম (নাটকীয়তা) এর অনুশীলনাকারী, তাঁর সম্মানে সম্মানিত একটি উপাধি- এই শিল্পের এক পুণ্যশক্তি পদ্মশ্রী মণি মাধব চাকিয়ার, যিনি মন্দিরের বাইরে কথু এবং কুডিয়ত্তমকে সাধারণ মানুষের কাছে নিয়ে গিয়েছিলেন। তিনিই সর্বপ্রথম অল ইন্ডিয়া রেডিও এবং দূরদর্শনের জন্য চাকিয়ার্কুত্তু অভিনয় করেছিলেন। অনেকে তাকে আধুনিক সময়ের সবচেয়ে বড় চাকিয়ার কথু এবং কুটিয়ত্তম শিল্পী হিসাবে বিবেচনা করে। কাহিনীটি আরও জানা যায় যে, তাঁর গুরু, রাম বর্মা পরীক্ষীঠ ঠামপুরান প্রহ্লাদচরিত নামে একটি সংস্কৃত চম্পু প্রবন্ধ লিখেছিলেন এবং কিছু সিনিয়র শিল্পীকে এটি অধ্যয়ন ও সম্পাদনের জন্য অনুরোধ করেছিলেন, কিন্তু তারা এটি করা অসম্ভব বলে মনে করেন। তখন যুবক মণি মাধভ চাকিয়ারের চেষ্টা করার পালা হয়েছিল। তিনি রাজি হয়ে প্রবন্ধের একটি অংশ রাতারাতি অধ্যয়ন করেন এবং পরের দিন কোচিন কিংডমের রাজধানী ত্রিপুনিথুরায় এটি সম্পাদন করেন। ঘটনাটি সংস্কৃত এবং শাস্ত্রীয় শিল্প উভয়েই তাঁর দক্ষতা প্রমাণ করেছিল। কয়েক মাস পর তিনি একই মঞ্চে পুরো প্রহ্লাদচরিত অভিনয় করেছিলেন।
এছাড়াও প্রয়াত আম্মানুর মাধব চাকিয়ার এবং পেইনকুলাম রমন চাকিয়ার এই শিল্পে বিশ শতকের গুরুত্বপূর্ণ ব্যক্তিত্ব ছিলেন।
মহাসু পাহাড়ি ভাষা
মহাসু পাহাড়ি ভাষা (টাকরী: 𑚢𑚩𑚭𑚨𑚱 𑚞𑚩𑚭𑚪𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সোলান জেলার উত্তরাংশ ও শিমলা জেলাকে কেন্দ্র করে বসবাসকারী জনগোষ্ঠীর ভাষা৷ এটি মহাসুই বা মহাসুবী নামেও পরিচিত৷ ইউনেস্কো এই ভাষাটিকে ভারতের অধিকতর বিপন্ন ভাষাগুলির তালিকাভুক্ত করেছে৷ ২০০১ খ্রিস্টাব্দের জনগণনা অবধি এই ভাষাটির উল্লেখ নেই৷ আবার ২০১১ খ্রিস্টাব্দে ভাষাটির দক্ষিণের উপভাষা বাঘাটি-কে হিন্দির উপভাষা বলে চিহ্নিত করা হয়েছে৷ এথ্নোলগ অনুযায়ী ২০০১ খ্রিস্টাব্দে ১০ লক্ষ লোক এই ভাষায় কথা বলতো৷ পূর্বে শিমলা ও সোলান জেলা দুটি মহাসু জেলার অংশ ছিলো৷ ১৯৭২ খ্রিস্টাব্দের ১লা সেপ্টেম্বর তারিখে হিমাচল প্রদেশের জেলা পুনর্গঠনে মহাসু জেলা অবলুপ্ত করা হয়৷ পূর্বতন মহাসু জেলার সোলান ও অর্কী তহশিল মিলে সোলান জেলা এবং নালাগড় ও কণ্ডাঘাট তহশিল নিয়ে পাঞ্জাবের শিমলা জেলা গঠিত হয়৷
লিপি
মহাসু পাহাড়ি ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কোচি টাকরী লিপি নামে পরিচিত৷ দক্ষিণ সোলানের হিণ্ডুরী ভাষার জন্যও এই লিপি ব্যবহার করা হতো৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
অঞ্চল
অঞ্চল ভেদে মহাসু পাহাড়ি ভাষার একাধিক উপভাষা রয়েছে৷ নিম্ন মহাসু পাহাড়ির উপভাষা হলো বাঘাটি, বাঘলিয়ানী এবং কেওন্থালী আবার উচ্চ মহাসু পাহাড়ি উপভাষা হলো রামপুরী, রোহরুরী, নাওয়েরী, জুব্বালী, সিমলা সিরাজি এবং সোদোচি৷ কেওন্থালী উপভাষাটি সর্বজনগ্রাহ্য ও প্রমিত৷ রামপুরী উপভাষাটি কোচি নামেও পরিচিত৷ রোহরুরী তথা সোরাচোলি উপভাষাটি বলা হয় কোটগড় অঞ্চলে৷ উপভাষাগুলির মধ্যে বোধগম্যতা সর্বনিম্ন ৮৫ শতাংশ৷ ভাষাটির সাথে দক্ষিণের সিরমৌরী ও পূর্বের জৌনসারি ভাষায় সাদৃশ্য রয়েছে৷
বর্তমান অবস্থা
মহাসু পাহাড়ি ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ মহাসুই ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷
নির্ভুল দূরচালিত বোমা
নির্ভুল দূরচালিত বোমা (Precision-guided bomb) বা আরও সাধারণভাবে নির্ভুলভাবে দূরচালিত যুদ্ধোপকরণ (Precision-guided munition, সংক্ষেপে PGM) বলতে এমন এক ধরনের দূরচালিত বোমা বা যুদ্ধোপকরণ বোঝানো হয়, যার উদ্দেশ্য কোনও নির্দিষ্ট লক্ষ্যবস্তুতে নির্ভুলভাবে আঘাত হানা, পরোক্ষ বা অনাকাঙ্খিত ক্ষতি সর্বনিম্ন করা ও উদ্দীষ্ট লক্ষ্যবস্তুর বিরুদ্ধে প্রাণঘাতী সামর্থ্য বৃদ্ধি করা। এগুলিকে বুদ্ধিমান অস্ত্র, বুদ্ধিমান যুদ্ধোপকরণ ও বুদ্ধিমান বোমা (Smart bomb) নামেও ডাকা হয়।
যেহেতু বিস্ফোরক অস্ত্রগুলির ক্ষতিকর প্রভাব লক্ষ্যবস্তু থেকে দূরত্বের ঘনের সাথে ব্যস্তানুপাতিক সূত্র অনুযায়ী হ্রাস পায়, তাই নির্ভুলতায় খুবই কম উন্নতি সাধিত হলেও (দূরত্বের ত্রুটির পরিমাণ সামান্য হ্রাস পেলেও) একটি লক্ষ্যবস্তুকে অপেক্ষাকৃত কমসংখ্যক বা অপেক্ষাকৃত ক্ষুদ্রাকার বোমা দ্বারা আক্রমণ করা যায়। এ কারণে যদিও কিছু দূরচালিত বোমা লক্ষ্যচ্যুত হয়, তা সত্ত্বেও অপেক্ষাকৃত কমসংখ্যক বৈমানিক কর্মী ঝুঁকিতে থাকে এবং বেসামরিক ব্যক্তির ক্ষতি ও অন্যান্য অবাঞ্ছিত ক্ষয়ক্ষতির পরিমাণ হ্রাস করা যেতে পারে।
নির্ভুল দূরচালিত বোমার প্রচলনের পর থেকে পুরাতন, অপেক্ষাকৃত নিম্ন প্রযুক্তির বোমাগুলিকে দূরচালনাহীন বোমা, "বোকা বোমা" বা "লোহার বোমা" নামে ডাকা হচ্ছে।
আসিন্দ
আসিন্দ (Asind) ভারতের রাজস্থান রাজ্যের ভিলওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৭ মিটার (১৫৩২ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে আসিন্দ শহরের জনসংখ্যা হল ১৪,১১৮ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪০%। সারা ভারতের সাক্ষরতার হার ৫৯.৫%, তার চাইতে আসিন্দ এর সাক্ষরতার হার কম।
এই শহরের জনসংখ্যার ১৮% হল ৬ বছর বা তার কম বয়সী।
ভারতীয় বাঁশি
বাঁশি বা বাঁশরী হল দক্ষিণ এশিয়ায় প্রাপ্ত এক ধরনের বাদ্যযন্ত্রবিশেষ । ইহা হিন্দুস্তানি উচ্চাঙ্গ সংগীতে বহুলভাবে ব্যবহৃত হয়। এই যন্ত্রটি বাঁশের তৈরি এবং ফুঁ দিয়ে বাজাতে হয়, অনুরূপে বেণু নামক একটি বাদ্যযন্ত্র আছে, যা দক্ষিণ ভারতের কর্নাটকি উচ্চাঙ্গ সংগীতে ব্যবহৃত হয়। ভারতীয় উপমহাদেশের এক সুপ্রাচীন বাদ্যযন্ত্র হল এই বাঁশি বা বংশী । ঋগ্বেদ আর অন্যান্য হিন্দু-বৈদিক গ্রন্থে বাঁশিকে নাদী এবং তূণব বলে বর্ণনা করা হয়েছে। সংস্কৃত গ্রন্থ নাট্যশাস্ত্রে এই যন্ত্রের গুরুত্ব ও কার্যপ্রণালীর বিস্তৃত বর্ণনা পাওয়া যায়।
প্রথাগত বাঁশির গঠনে কোনো পর্দা বা চাবির ব্যবহার নেই, বাদক তাঁর ইচ্ছেমতো ছিদ্রগুলোকে আঙুল দিয়ে চেপে বন্ধ করে কিংবা খোলা রেখে নানান সুর সৃষ্টি করতে পারেন।
জ্যোতি বসু
ছাত্রাবস্থায় উচ্চশিক্ষার্থে ইংল্যান্ডে গিয়ে কমিউনিস্ট ভাবাদর্শে উদ্বুদ্ধ হন বসু। ১৯৪০ সালে গ্রহণ করেন ভারতের কমিউনিস্ট পার্টির সদস্যপদ। ১৯৪৬ সালে অবিভক্ত বাংলা প্রদেশের প্রাদেশিক আইনসভায় কমিউনিস্ট পার্টির প্রতিনিধি রূপে নির্বাচিত হন। দেশভাগের পর পশ্চিমবঙ্গ বিধানসভার প্রতিনিধি নির্বাচিত হন বসু। ড. বিধানচন্দ্র রায়ের মুখ্যমন্ত্রীত্বে তিনি হন পশ্চিমবঙ্গের বিরোধী দলনেতা। ১৯৬৪ সালে ভারতের কমিউনিস্ট পার্টির বিভাজনের পর বসু যোগ দেন ভারতের কমিউনিস্ট পার্টি (মার্ক্সবাদী) দলে। ১৯৬৭ সালের যুক্তফ্রন্ট সরকারের উপমুখ্যমন্ত্রী হন জ্যোতি বসু। এরপর ১৯৭৭ সালের ২১ জুন শপথ নেন পশ্চিমবঙ্গের বামফ্রন্ট সরকারের মুখ্যমন্ত্রী হিসেবে। ১৯৯৬ সালে ভারতের প্রধানমন্ত্রী হিসেবে তার নাম বিবেচিত হলেও, তিনি পার্টির সিদ্ধান্তে সেই পদ প্রত্যাখ্যান করেন। টানা ২৩ বছর মুখ্যমন্ত্রীর দায়িত্ব পালনের পর শারীরিক অসুস্থতার কারণে ২০০০ সালের ৬ নভেম্বর বুদ্ধদেব ভট্টাচার্যের হাতে মুখ্যমন্ত্রীর দায়িত্ব অর্পণ করে অবসর নেন বসু।
ভারতীয় বাঁশি
বংশী জাতীয় যন্ত্রকে অনেক প্রাচীন হিন্দু, বৌদ্ধ ও জৈন মন্দিরের চিত্র ও ভাস্কর্যে ফুটিয়ে তোলা হয়েছে। হিন্দু দেবতা কৃষ্ণের চিত্রায়ণে বাঁশি একটি অপরিহার্য অঙ্গ। কৃষ্ণ ও রাধার প্রেম কাহিনির সাথে বাঁশি অঙ্গাঙ্গিভাবে জড়িত। বংশী কৃষ্ণের পবিত্র অবিচ্ছেদ্য সঙ্গী বাদ্যযন্ত্র হিসেবেও খ্যাত। কিছু গ্রন্থে বংশী শব্দটির স্থানে মুরলী নামটিও লেখা হয়েছে। শৈব ধর্মেও এই যন্ত্রের অনেক উল্লেখ রয়েছে। লক্ষণীয়, আদি-মধ্যযুগের ভারতীয় গ্রন্থগুলোতে এই যন্ত্রের নাম বংশী, কিন্তু মধ্যযুগের ইন্দোনেশীয় হিন্দু ও বৌদ্ধ চিত্রকলা, এমনকি জাভা আর বালির মন্দির ভাস্কর্যে এই যন্ত্রকে ওয়াংসি নামে অভিহিত করা হয়েছে।
জ্যোতি বসু
প্রারম্ভিক জীবন
thumb|250px|[[নারায়ণগঞ্জ জেলা|নারায়ণগঞ্জের সোনারগাঁ উপজেলার অন্তর্গত বারদী গ্রামে জ্যোতি বসু'র পৈতৃক বাসভবন]] ডাক্তার নিশিকান্ত বসু ও হেমলতা বসুর তৃতীয় সন্তান জ্যোতি বসুর জন্ম ১৯১৪ খ্রিষ্টাব্দের ৮ জুলাই কলকাতার ৪৩/১ হ্যারিসন রোডস্থ (বর্তমান মহাত্মা গান্ধী রোড) বাসভবনে। তাঁর প্রকৃত নাম ছিল জ্যোতিরিন্দ্র বসু; ডাক নাম ছিল গনা। পিতা নিশিকান্ত ছিলেন এক প্রথিতযশা ডাক্তার এবং মা হেমলতা ছিলেন এক গৃহবধূ। ১৯১৭ খ্রিষ্টাব্দে তাঁর পিতামাতা ওল্ড হিন্দুস্তান বিল্ডিং-এর (বর্তমান ফুটনানি চেম্বার) একটি ভাড়াবাড়িতে উঠে আসেন। ১৯২০ খ্রিষ্টাব্দে কলকাতারই ৫৫এ হিন্দুস্তান রোডস্থ নিজস্ব বাসভবনে উঠে আসেন তাঁরা। বসু পরিবারের আদিনিবাস ছিল ব্রিটিশ বাংলা প্রদেশের ঢাকা জেলার (অধুনা বাংলাদেশ রাষ্ট্রের নারায়ণগঞ্জ জেলার সোনারগাঁ উপজেলার বারদী গ্রামে।)
ভারতীয় বাঁশি
ব্যুৎপত্তি ও নামকরণ
বাংলায় বাঁশি শব্দটি সংস্কৃত শব্দ বংশী (वंशी) থেকে পরিবর্তিত হয়ে এসেছে। আবার ওই বংশী শব্দের উৎপত্তি হয়েছে মূল বংশ (वंश) শব্দ থেকে, যার অর্থ– বাঁশ। বাঁশ (বংশ) দিয়ে তৈরি হত সেই কারণে এর নাম বাঁশি। মধ্যযুগীয় কিছু গ্রন্থ অনুযায়ী, বাঁশির বাদককে বংশীকা বলা হত।
জ্যোতি বসু
প্রারম্ভিক জীবন
১৯২০ খ্রিষ্টাব্দে ছয় বছর বয়সে ধর্মতলার লোরেটো স্কুলে ভর্তি হন বসু। এই সময় নিশিকান্ত বসু পুত্রের নামটি সংক্ষিপ্ত করে রাখেন জ্যোতি বসু। লোরেটোর কিন্ডারগার্টেনের পাঠক্রমটি ছিল চার বছরের। কিন্তু একটি "ডাবল প্রোমোশন" পাওয়ায় বসু তিন বছরেই এই পাঠক্রম সমাপ্ত করেন। প্রথম শ্রেণি থেকে লোরেটো পুরোদস্তুর বালিকা বিদ্যালয়। কিন্তু সেন্ট জেভিয়ার্স কলেজিয়েট স্কুলে প্রথম শ্রেণিতে ভর্তি হতে না পেরে আরও এক বছর লোরেটোতেই মেয়েদের সঙ্গে এক বছর পড়েন বসু। এরপর ১৯২৫ সালে দ্বিতীয় শ্রেণিতে সেন্ট জেভিয়ার্স স্কুলে ভর্তি হন তিনি। এই স্কুল থেকেই সিনিয়র কেমব্রিজ (নবম শ্রেণি) পাস করেন তিনি। ম্যাট্রিকুলেশন পাস করার পর ইংরেজি ভাষা ও সাহিত্যে সাম্মানিক (অনার্স) সহ প্রেসিডেন্সি কলেজে ভর্তি হন তিনি। স্নাতক সম্পন্ন করার পর ১৯৩৫ সালে আইন বিষয়ে উচ্চশিক্ষার্থে তিনি যুক্তরাজ্যে গমন করেন। এই সময় পিতার ইচ্ছায় তিনি ইন্ডিয়ান সিভিল সার্ভিস পরীক্ষাতেও অবতীর্ণ হন; তবে উত্তীর্ণ হতে পারেন নি। কিন্তু ব্যারিস্টারি পড়া অব্যাহত থাকে। লন্ডনে অবস্থানকালে সেখানকার ভারতীয় ছাত্রদের নিয়ে গড়ে ওঠা লন্ডন মজলিশের তিনি ছিলেন প্রথম সম্পাদক। কথিত আছে, ১৯৩০-এর দশকের শেষভাগে হ্যারল্ড ল্যাস্কির বক্তৃতা শুনতে যেতেন তিনি। ইংল্যান্ডে গ্রেট ব্রিটেনের কমিউনিস্ট পার্টির কার্যপদ্ধতি সম্পর্কে অবহিত হন তিনি। বিশিষ্ট কমিউনিস্ট দার্শনিক ও লেখক রজনী পাম দত্ত কর্তৃক কমিউনিস্ট মতাদর্শে গভীরভাবে অনুপ্রাণিত হন বসু। মিডল টেম্পলে ব্যারিস্টারি পাঠ ও যোগ্যতা অর্জনের পর ১৯৪০ খ্রিষ্টাব্দের ১ জানুয়ারি তিনি ভারতে প্রত্যাবর্তন করেন তিনি।
ভারতীয় বাঁশি
ব্যুৎপত্তি ও নামকরণ
ভারতে ছয় অথবা আট ছিদ্রযুক্ত বংশীর নামের নানা আঞ্চলিক রূপভেদ আছে, যেমন– বাঁসুরি, এলূ, কুলাল, কুলালু, কুখল, লিংবাফেনিয়াম, মুরলী, মুর্‌লি, নাদী, নার, পাওয়া, পুল্লঙ্কুঝল, পিল্লন গ্রোবি, পুলঙ্গোলি, বাঁসডান্ডা, বেণুবু প্রভৃতি। প্রাচীন ভারতে বাঁশির গঠনেও আঞ্চলিক বৈচিত্র্য দেখা যেত, যেমন– হিমালয়ের পাদদেশ অঞ্চলে এক ধরনের বাঁশির খোঁজ মিলেছে, যার নাম আলগোজ়া। এই যন্ত্রের মধ্যে প্রচুর পর্দা আর একইসাথে দুটো বাঁশি থাকত, ফলে বাদক অনেক জটিল ধ্বনি সৃষ্টি করতে পারতেন। মধ্য ও দক্ষিণ ভারতে ঠিক এই যন্ত্রের নাম হয়ে যায় নাগোজ়া বা মাত্তিয়ান জোড়ি। আবার খ্রিস্টপূর্ব প্রথম শতাব্দীর বৌদ্ধ স্তূপলেখ-তে পাওয়া যায় কিছু একক আর জোড়া বাঁশির কথা।
জ্যোতি বসু
প্রারম্ভিক জীবন
কলকাতা হাইকোর্টে ওকালতির জন্য নাম লেখালেন। পিতার আগ্রহে বাসন্তী ঘোষের সঙ্গে বিবাহ সম্পন্ন হলো অচিরেই। কিন্তু অল্পদিন পরেই তার স্ত্রী মারা যান। ১৯৪১ খ্রিষ্টাব্দে মাতার মৃত্যু হয়। পরবর্তীতে ১৯৪৮ খ্রিষ্টাব্দে বিয়ে হয় কমল বসুর সঙ্গে।
রাজনৈতিক কর্মজীবন
তার বাবা নিশিকান্ত বসু ছিলেন ডাক্তার। দুই জ্যাঠামশাই ওকালতি করতেন। রাজনীতির সঙ্গে এ পরিবারের তেমন সংযোগ ছিল না। তবে ব্রিটিশ বিরোধী বিপ্লবীদের প্রতি শ্রদ্ধা এবং সহমর্মিতা ছিল। ১৯১৩-১৪ খ্রিষ্টাব্দে বিপ্লবী মদনমোহন ভৌমিক নিশিকান্ত বসুর বারদির বাড়িতে বেশ কিছুদিন আত্মগোপন করেছিলেন। এখানে অস্ত্রও লুকিয়ে রাখতেন। পুলিশের খানা-তল্লাশীর সময় জ্যোতি বসুর মা তার শাড়ীর ভাঁজে অস্ত্রটি লুকয়ে রেখেছিলেন। এই যোগসূত্র জ্যোতি বসুর মধ্যে জাগিয়ে তোলে দেশপ্রেম; একসময়ে ব্রিটিশ বিরোধী আন্দোলনে সম্পৃক্ত করে ফেলে। ১৯৩০ দশকের শুরুর দিকে গান্ধিজীর অনশনের সময় একদিন তিনি স্কুলে যাওয়া বন্ধ করেছিলেন স্বত:প্রবৃত্ত হয়ে। এ সময়ই অক্টরলোনি মনুমেন্টে (শহীদ মিনার ময়দান) সুভাষ বসুর ভাষণ শুনতে গেলেন খদ্দর পরে। সেদিন পুলিশ লাঠিপেটা শুরু করলে তার মনে পলায়নের পরিবর্তে মোকাবেলার অনুভূতি জেগে উঠেছিল। আত্মজীবনীতে তিনি লিখেছেন, "সেটাই বোধহয় রাজশক্তির বিরুদ্ধে প্রথম প্রকাশ্য প্রতিবাদ।"
ভারতীয় বাঁশি
ইতিহাস
মধ্যযুগের ভারতীয় বাঁশি অন্যান্য সংস্কৃতিতে বেশ প্রভাব বিস্তার করেছিল। মধ্যযুগীয় ইউরোপীয় শিল্পকলায় বাঁশির প্রভাব এতটা বেড়েছিল যে, লুসার্ন বিশ্ববিদ্যালয়ের সংগীত বিভাগের ছাত্র লিয়েন এলিচের মত ছিল, বাঁশি ১০ম শতাব্দীতে ভারত থেকে বাইজান্টিয়াম সাম্রাজ্যে পৌঁছায় এবং ভারতের মতোই ইউরোপেও জনপ্রিয়তা লাভ করে।
জ্যোতি বসু
রাজনৈতিক কর্মজীবন
লন্ডনে আইন পড়তে এসে রাজনীতিতে তার দীক্ষা হয়। ইউনিভার্সিটি কলেজ অব লন্ডনে আইন পড়তে পড়তেই সিদ্ধান্ত নিয়ে ফেললেন, আইন নয় রাজনীতিই হবে জীবনের ব্রত। তখন বিশ্বে ফ্যাসীবাদী অভ্যূত্থান শুরু হয়েছে। ১৯৩৬ খ্রিষ্টাব্দ। লন্ডন স্কুল ইকনমিক্সে হ্যারল্ড লাস্কির বক্তৃতা শুনতে শুনতে তিনি উদ্দীপ্ত হয়ে পড়তেন। এসময় কার্ল মার্কস দাস ক্যাপিটাল এবং এঙ্গেলসের কমিউনিস্ট মেনিফেস্টো ইত্যাতি পড়তে শুরু করলেন। সে সময় কারাগার থেকে জামিনে মুক্তি পেয়ে লন্ডনে আইন পড়তে এসেছিলেন মার্কসবাদে দীক্ষিত ব্রিটিশ বিরোধী আন্দোলনের সক্রিয় কর্মী ভূপেশ গুপ্ত। ভূপেশ গুপ্ত এবং স্নেহাংশুকান্ত আচার্য র মাধ্যমে সংযোগ স্থাপিত হলো কমিউনিস্ট পার্টি অব গ্রেট বিটেনের সঙ্গে। রজনী পাম দত্ত, বেন ব্রাডলি, হ্যারি পলিট প্রমুখ কমিউনিস্ট নেতাদের ঘনিষ্ঠ সান্নিধ্য তাকে উজ্জীবিত করেছিল প্রবলভাবে। মজলিশের সদস্য হিসেবে নানা দায়িত্ব পালন করে যেতে লাগলেন। ফেডারেশন অব ইন্ডিয়ান স্টুডেন্টস-এর পুনসংর্গঠনে নিযুক্ত করলেন নিজেকে। পণ্ডিত জওহরলাল নেহরু ১৯৩৮-এ লন্ডনে এলে তার সংবর্ধনা আয়োজনে সক্রিয় অংশগ্রহণ করেছিলেন। নেহরুর সঙ্গে প্রথম সাক্ষাতেই জ্যোতি বসু তার অভিপ্রায় ব্যক্ত করে জানিয়ে দেন তারা ভারতে সমাজতন্ত্র প্রতিষ্ঠা করতে চান। নেহরু জবাব দিয়েছিলেন, 'আগে ভারতবর্ষ স্বাধীন হোক পরে সমাজতন্ত্রের কথা ভাববো'। এসময় নেতাজী সুভাষ বোসও লন্ডনে এসেছিলেন। তার ভাষণ জ্যোতি বসুর বিশেষ ভালো লেগেছিল। সাক্ষাতে তিনি বলেছিলেন দেশে ফিরে তিনি রাজনীতি করতে চান। ১৯৩৯ সালে দ্বিতীয় বিশ্বযুদ্ধ শুরু হয়ে গেল। মিডল টেম্পল থেকে বার অ্যাট ল হয়ে ১৯৪০ খ্রিষ্টাব্দে জ্যোতি বসু দেশে ফিরে কমিউনিস্ট পার্টির সদস্য হলেন। আর রাজনৈতিক জীবন শুরু হলো শ্রমিক নেতা হিসাবে।